Document ID: 31998D0522

Komisijas Lēmums
(1998. gada 17. jūnijs)
par kopīgiem tehniskiem noteikumiem attiecībā uz prasībām, kas piemērojamas Viseiropas publiskās zemes radiogrammu sistēmas (ERMES) uztvērējiem (otrais izdevums)
(izziņots ar dokumenta numuru C(1998) 1615)
(Dokuments attiecas uz EEZ)
(98/522/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp savstarpēju to atbilstības atzīšanu [1],
tā kā Komisija ir noteikusi pasākumu, ar kuru identificē gala iekārtu veidu, attiecībā uz ko ir vajadzīgi šie kopīgie tehniskie noteikumi, kā arī attiecīgā deklarācija par to piemērojuma jomu;
tā kā jāpieņem atbilstīgie saskaņotie standarti vai to daļas, ar ko ievieš pamatprasības, kas pārveidojamas par kopīgiem tehniskiem noteikumiem;
tā kā, lai ražotājiem nodrošinātu nepārtrauktu piekļuvi tirgiem, ir jāparedz pārejas pasākumi attiecībā uz iekārtām, kas apstiprinātas saskaņā ar Komisijas Lēmumu 95/290/EK [2];
tā kā šajā lēmumā paredzētie kopīgie tehniskie noteikumi ir saskaņā ar Telekomunikāciju iekārtu apstiprināšanas komisijas (ACTE) atzinumu,
IR PIEŅĒMUSI ŠO LĒMUMU.
1. pants
1. Šo lēmumu piemēro gala iekārtām, ko paredzēts pieslēgt Viseiropas zemes radiopeidžeru sistēmai, kuru dēvē par Eiropas radiogrammu sistēmu (ERMES), un uz ko attiecas 2. panta 1. punktā minētā definētais saskaņotais standarts.
2. Ar šo lēmumu nosaka kopīgus tehniskus noteikumus, kas aptver prasības, kuras piemērojamas ERMES gala iekārtu uztvērējiem.
2. pants
1. Kopīgie tehniskie noteikumi aptver saskaņoto standartu, ko kompetentā standartizācijas iestāde sagatavojusi, lai pēc iespējas ieviestu pamatprasības, kas paredzētas Direktīvas 98/13/EK 5. panta d), e), f) un g) punktā. Atsauce uz standartu ir pielikumā.
2. Gala iekārtas, uz ko attiecas šis lēmums, atbilst 1. punktā minētajiem kopīgajiem tehniskajiem noteikumiem, Direktīvas 98/13/EK 5. panta a) un b) punktā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [3] un 89/336/EEK [4].
3. pants
Pilnvarotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz gala iekārtām, kas minētas šā lēmuma 1. panta 1. punktā, piemēro pielikumā minēto saskaņoto standartu vai nodrošina tā piemērošanu vēlākais 12 mēnešus pēc šā lēmuma stāšanās spēkā.
4. pants
1. Lēmumu 95/290/EK atceļ 12 mēnešus pēc šā lēmuma stāšanās spēkā.
2. Gala iekārtas, kas apstiprinātas ar Lēmumu 95/290/EK, var turpināt laist tirgū un nodot ekspluatācijā.
5. pants
Šis lēmums ir adresēts dalībvalstīm.
Briselē, 1998. gada17. jūnijā

Labels: 7
12